Diari Oficial de la Generalitat Valenciana


Sumari del DOGV 10332, del 19-02-2025 (2025/2550)

ANUNCI de les bases per a la selecció de personal laboral fix discontinu per promoció interna, mitjançant concurs oposició, professor o professora de l'escola de música, de Clarinet.
--------------------------------------------------------------------------------------------------------------------------------------------------------------------------------------

### Dades del document

Número de DOGV
:   10164

Data del DOGV
:   19-02-2025

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2025/2550

CVE
:   OZWF-P-6265-5612

Data del document
:   13-02-2025

Organisme emissor
:   Ajuntament d'Orba

Tipus de document
:   Anunci

Havent-se aprovat per la Resolució d’Alcaldia núm. 110/2025, de data 12.02.2025, les bases i la convocatòria per a cobrir les possibles vacants en els llocs de treball següents

Personal laboral:

|  |  |  |
| --- | --- | --- |
| *CATEGORIA LABORAL* | *NRE. VACANTS* | *DENOMINACIÓ* |
| C1 | 1 | Professor d’escola de música de Clarinet |

  

Es procedix a publicar les bases reguladores de les proves selectives:

«Bases per a la selecció de personal laboral fix discontinu per promoció interna mitjançant concurs oposició

Primera. Objecte de la convocatòria

L’objecte de les presents bases és cobrir una plaça, en torn lliure, que s’inclou en l’oferta pública d’ocupació corresponent a l’exercici de l’any 2024, aprovada per la Resolució d’Alcaldia núm. 554/2024, de data 20.06.2024, i publicada en el DOGV núm. 9944, de data 25.09.2024, les característiques de la qual són:

Escala d’administració especial:

Personal laboral:

|  |  |  |
| --- | --- | --- |
| *CATEGORIA LABORAL* | *NRE. VACANTS* | *DENOMINACIÓ* |
| C1 | 1 | Professor d’escola de música de Clarinet |

  

Vacant en la relació de llocs de treball de l’Ajuntament d’Orba, aprovada en la sessió plenària de data 27 de setembre de 2022, amb la identificació següent:

Descripció del lloc de treball: 2004

Nom del lloc de treball: professor/a escola música

Segona. Publicitat de la convocatòria i les seues bases

Les bases es publicaran en el DOGV i en el BOP de la província d’Alacant.

La convocatòria s’anunciarà en el *Butlletí Oficial de la Província*, la Seu electrònica de l’Ajuntament [adreça <https://orba.sedelectronica.es/info.0>], i en el tauler d’anuncis, per a major difusió; també s’inserirà un extracte d’esta en el *Boletín Oficial del Estado*.

Els resultats de cada un dels exercicis, les successives crides i convocatòries, i en definitiva qualsevol decisió que adopte el tribunal de selecció i que haja de conéixer el personal aspirant fins a la finalització de les proves selectives o, si és el cas, la fase de concurs, s’exposaran en la Seu electrònica de l’Ajuntament, adreça <https://orba.sedelectronica.es/info.0>, i en el tauler d’anuncis, per a més difusió, bastant esta exposició, en la data en què s’inicie, com a notificació amb caràcter general.

Tercera. Condicions d’admissió d’aspirants

D’acord amb l’article 62 de la Llei 4/2021, de 16 d’abril, de la Generalitat, de la funció pública valenciana, per a formar part en les proves de selecció, serà necessari:

a) Tindre la nacionalitat espanyola o una altra que, d’acord amb el que disposa l’article següent, permeta l’accés a l’ocupació pública.

b) Haver complit els setze anys i no excedir, si escau, l’edat màxima de jubilació forçosa o una altra que es puga establir per llei.

c) Tindre les capacitats i les aptituds físiques i psíquiques que siguen necessàries per a l’exercici de les funcions o tasques corresponents.

d) No haver sigut separat del servici com a personal funcionari de carrera, o haver-se revocat el seu nomenament com a personal funcionari interí, amb caràcter ferm mitjançant un procediment disciplinari de cap administració pública, organisme públic, el consorci, universitat pública o òrgan constitucional o estatutari, ni trobar-se inhabilitat per sentència ferma per a l’exercici de qualsevol funció pública o de les pròpies dels llocs de treball del cos i, si és el cas, l’escala, l’agrupació professional funcionarial o l’agrupació de llocs de treball objecte de la convocatòria.

Si es tracta de persones nacionals d’altres estats, no estar inhabilitades o en situació equivalent, ni haver sigut sotmeses a cap sanció disciplinària o equivalent que impedisca en els mateixos termes i en el seu estat l’accés a l’ocupació pública.

e) Tindre la titulació exigida o complir els requisits per a la seua obtenció en la data de finalització de la presentació de sol·licituds de participació, excepte per a l’accés a l’agrupació professional funcionarial prevista en l’article 30.

f) Posseir els requisits que, si és el cas, puguen ser exigibles de conformitat amb la normativa que els resulte aplicable.

g) Acreditar la competència lingüística en els coneixements de valencià que es determine reglamentàriament, respectant el principi de proporcionalitat i adequació entre el nivell d’exigència i les funcions corresponents.

h) Haver satisfet la taxa corresponent segons l’ordenança fiscal en vigor de l’Ajuntament d’Orba (Seu electrònica <https://orba.sedelectronica.es/info.0>) publicada en el BOP de la província d’Alacant núm. 16, de 24/01/2023, número de compte BANC SABADELL ES73 2694 7872 3793 6715 5527.

Quarta. Forma i termini de presentació d’instàncies

Les sol·licituds (annex I), requerint prendre part en les corresponents proves selectives, en les quals els aspirants faran constar que reunixen les condicions exigides en les presents bases, hauran de presentar-se, per mitjans telemàtics o per qualsevol altre mitjà dels que s’admeten en la Llei 39/2015, d’1 d’octubre, del procediment administratiu comú de les administracions públiques, en el termini de vint dies hàbils, comptats a partir de l’endemà de la publicació de la convocatòria en el *Boletín Oficial del Estado*.

Així mateix, les bases de la convocatòria es publicaran en el *Butlletí Oficial de la Província*, en la Seu electrònica d’este ajuntament <https://orba.sedelectronica.es/info.0>  i en el tauler d’anuncis, per a major difusió.

Per a ser admesos i, si és el cas, participar en les proves selectives corresponents, els aspirants han de presentar una declaració responsable en la qual manifesten que complixen tots els requisits exigits, referits sempre a la data d’expiració del termini de presentació de sol·licituds, que hauran d’acreditar posteriorment, en cas que siguen seleccionats.

També serà necessari especificar en la instància si es requerix algun tipus d’adaptació per a realitzar les proves selectives.

Les dades personals incloses en la sol·licitud de participació seran tractades únicament per a la gestió del procés selectiu, és a dir, per a la pràctica de les proves de selecció i les comunicacions que hagen de realitzar-se. Quan siga necessari publicar un acte administratiu que continga dades personals, es publicarà de la forma que determine la disposició addicional sèptima de la Llei orgànica 3/2018, de 5 de desembre, de protecció de dades personals i garantia dels drets digitals. L’Ajuntament serà el responsable del tractament d’estes dades.

Els documents acreditatius dels mèrits s’aportaran juntament amb la instància de sol·licitud de participació, en la forma en la qual s’indica en les bases, juntament amb una relació numerada de documents en la qual conste nom i data d’estos, sense que puguen ser admesos amb posterioritat mèrits no inclosos en eixe moment i que no consten en esta llista. No es requerix autobaremació.

Quinta. Admissió d’aspirants

Finalitzat el termini de presentació de sol·licituds, l’Alcaldia dictarà una resolució en el termini màxim d’un mes, en què declararà aprovada la llista provisional d’admesos i exclosos. En esta resolució, que es publicarà en el *Butlletí Oficial de la Província*, la Seu electrònica de l’Ajuntament i en el tauler d’anuncis, per a major difusió, s’assenyalarà un termini de deu dies hàbils per a esmena.

Les al·legacions presentades seran resoltes en el termini de 30 dies des de la finalització del termini per a presentació. Transcorregut este termini sense que s’haja dictat cap resolució, les al·legacions s’entendran desestimades.

Vistes les al·legacions presentades, per resolució d’Alcaldia es procedirà a l’aprovació definitiva de la llista d’admesos i exclosos, que, igualment serà objecte de publicació en el*Butlletí Oficial de la Província*, la Seu electrònica de l’Ajuntament i, si és el cas, en el tauler d’anuncis, per a major difusió. Esta publicació servirà de notificació a l’efecte d’impugnacions i recursos.

En la mateixa resolució s’indicarà la data, el lloc i l’hora de començament del primer exercici, que tindrà lloc en un termini no inferior a deu dies hàbils, així com l’orde de crida de les persones aspirants, segons el resultat del sorteig públic que determinarà l’orde alfabètic d’actuació de les persones aspirants en cada una de les proves selectives d’ingrés que se celebren durant l’any. Igualment, es farà constar la designació nominal del tribunal.

Els resultats de cada un dels exercicis, les successives crides i convocatòries, i en definitiva, qualsevol decisió que adopte l’òrgan tècnic de selecció i que haja de conéixer el personal aspirant fins a la finalització de les proves selectives o, si és el cas, la fase de concurs, s’exposaran en la Seu electrònica de l’Ajuntament <https://orba.sedelectronica.es/info.0>  i en el tauler d’anuncis, per a major difusió, bastant esta exposició, en la data en què s’inicie, com a notificació amb caràcter general.

La crida per a la sessió següent d’un mateix exercici s’ha de fer amb un termini mínim d’antelació de vint-i-quatre hores des de l’inici de la sessió anterior, mentres que la convocatòria per a un exercici diferent haurà de respectar un termini mínim de dos dies.

Sexta. Tribunal qualificador

Els òrgans de selecció seran col·legiats i la seua composició haurà d’ajustar-se als principis d’imparcialitat i professionalitat dels seus membres, i es tendirà, així mateix, a la paritat entre dona i home.

Els òrgans de selecció estaran compostos exclusivament per personal funcionari, hauran de pertànyer al grup o, si és el cas, subgrup de classificació professional al qual corresponga una titulació d’igual o superior nivell acadèmic al que s’exigix en la respectiva convocatòria i, almenys, més de la mitat dels seus membres hauran de posseir una titulació corresponent a la mateixa àrea de coneixements que la que s’exigix en la convocatòria.

La pertinença als òrgans de selecció serà sempre a títol individual, sense poder exercir-se esta en representació o per compte de ningú.

El nombre dels membres dels tribunals mai serà inferior a cinc. Així mateix, la seua composició serà predominantment tècnica i els vocals hauran de posseir titulació o especialització iguals o superiors a les exigides per a l’accés a les places convocades.

La composició del tribunal qualificador serà publicada juntament amb la llista definitiva d’admesos al procés selectiu.

El personal d’elecció o de designació política, el personal funcionari interí, el personal laboral no fix, el personal directiu professional i el personal eventual no podran formar part dels òrgans de selecció.

No podrà formar part dels òrgans de selecció el personal que haja fet tasques de preparació d’aspirants en els cinc anys anteriors a la publicació de la corresponent convocatòria.

L’abstenció i recusació dels membres del tribunal serà de conformitat amb els articles 23 i 24 de la Llei 40/2015, d’1 d’octubre, de règim jurídic del sector públic.

Sèptima. Sistemes de selecció i desenrotllament dels processos

Procediment de selecció

El procediment de selecció dels aspirants constarà de les fases següents:

— Oposició.

— Concurs.

La valoració de la fase de concurs serà proporcionada, sense poder superar el 40 % de la puntuació total a què es puga arribar en el conjunt del procés selectiu, i sense que, en cap cas, la seua puntuació puga determinar per si mateixa el resultat del procediment.

Fase d’oposició:

La fase d’oposició serà prèvia a la del concurs. Consistirà en la realització de dos proves d’aptitud obligatòries i eliminatòries per als aspirants.

Els aspirants seran convocats en una crida única i s’exclouran de l’oposició els qui no hi compareguen, excepte per causa de força major degudament acreditada i lliurement apreciada pel tribunal.

En qualsevol moment, el tribunal podrà requerir els opositors perquè acrediten la seua personalitat.

Els candidats han d’acudir proveïts del DNI o, en defecte d’això, del passaport o el permís de conduir.

El personal aspirant tindrà dret a triar lliurement qualsevol de les dos llengües oficials de la Comunitat Valenciana en què desitja realitzar les proves selectives, la qual cosa comporta, al seu torn, el dret a rebre en la mateixa llengua els enunciats dels exercicis, excepte en el cas de les proves que hagen de realitzar-se en valencià o en una altra llengua per requerir-se un especial coneixement d’esta.

Finalitzada la fase d’oposició, el tribunal procedirà a valorar els mèrits i servicis dels aspirants que hagen sigut considerats com a aptes en la citada fase d’oposició.

L’exercici de les proves es qualificarà fins a un màxim de 60 punts i seran eliminats els aspirants que no aconseguisquen un mínim de 30 punts. La puntuació de cada un dels exercicis es traurà calculant la mitjana aritmètica de les puntuacions atorgades per cada un dels membres del tribunal.

Els exercicis de l’oposició seran els següents:

Primer exercici: Exercici tipus test. Obligatori i eliminatori.

El primer exercici tindrà una duració de 60 minuts i es qualificarà de 0 a 30, sent necessari per a aprovar obtindre una qualificació de 15 punts.

Consistirà a respondre per escrit un qüestionari de 30 preguntes amb quatre opcions de resposta, més 5 de reserva per a possibles anul·lacions, de les quals només una serà vàlida, sobre els temes que componen el temari que s’arreplega com a annex II, en un temps màxim de 60 minuts.

Es valorarà amb un punt cada resposta correcta. Les respostes errònies es valoraran negativament amb una penalització equivalent a un terç del valor de cada contestació correcta, per tant, per cada tres respostes errònies se’n descomptarà una de correcta. Les preguntes contestades en blanc no restaran les correctes.

Esta prova serà qualificada de 0 a 30 punts i s’haurà d’obtindre un mínim de 15 punts per a passar a l’exercici següent.

Segon exercici: Exercici pràctic. Obligatori i eliminatori.

El segon exercici tindrà una duració de 90; es qualificarà de 0 a 30, i serà necessari per a aprovar obtindre una qualificació de 15 punts.

Consistirà a realitzar una classe pràctica amb alumnat voluntari, en la qual el tribunal estiga present i valore la claredat en l’expressió, el maneig de la matèria i la capacitat de transmetre els coneixements.

Si el tribunal així ho acorda, l’exercici podrà ser llegit per les persones aspirants en lectura pública davant del tribunal. Una vegada finalitzat l’exercici, el tribunal podrà dialogar amb cada aspirant sobre qüestions relacionades amb l’objecte de l’exercici.

Per a la correcció d’este exercici, la valoració global d’esta prova serà de 30 punts i serà necessari obtindre un mínim de 15 punts per a superar-la.

La nota final de la fase d’oposició s’obtindrà de la suma del primer i el segon exercici.

Els dos exercicis versaran sobre les matèries establides en l’annex II.

Fase de concurs:

Mèrits computables:

|  |  |
| --- | --- |
| a) Formació: fins a un màxim de 5 punts. | |
| Titulacions. Màxim 0,5 punts. | Es valorarà la possessió de titulacions acadèmiques oficials iguals o superiors a la que s’exigix en la convocatòria per al seu accés al cos o escala en què està classificat el lloc objecte de la convocatòria. No es valoraran les titulacions que siguen requisit per a accedir a este cos o escala.  - Batxillerat o cicle formatiu de grau mitjà: 0,166 punts.  - Cicles formatius de grau superior 0,33 punts.  - Diplomat universitari o equivalent: 0,5 punts.  - Grau o equivalent: 0,5 punts.  - Llicenciat universitari o equivalent: 0,5 punts.  - Màster o equivalent: 0,5 punts.  - Doctorat: 0,5 punts. |
| Formació específica. Màxim 2,00 punts. | Es valoraran els cursos de formació i perfeccionament que hagen sigut realitzats amb posterioritat a l’1 de gener de 2005 i tinguen relació amb el lloc convocat.  Es valoraran a raó de 0,05 punts per hora de curs.  Els justificants de la formació que s’aporten hauran d’arreplegar específicament les hores realitzades.  En un altre cas, no seran tingudes en compte pel tribunal. |
| Superació d’algun procés selectiu previ. Màxim 2,00 punts. | En este apartat es tindran en compte els processos selectius superats completament per a una plaça igual a l’oferida, destinats a cobrir en propietat o de manera temporal una plaça, així com els processos selectius superats completament per a la creació d’una borsa de treball.  La valoració serà la següent:  - Haver superat completament un procés selectiu per a una plaça igual a la plaça objecte de la convocatòria en qualsevol administració, havent obtingut o no plaça: 2,00 punts. |
| Valencià. Màxim 0,5 punts. | Es valorarà el coneixement del valencià sempre que s’acredite estar en possessió del certificat expedit o homologat per la Junta Qualificadora de Coneixements de Valencià, o de l’Escola Oficial d’Idiomes o de la Comissió Interuniversitària d’Estandardització d’Acreditacions de Coneixements de Valencià (CIEACOVA), d’acord amb l’escala següent: Titulació A2: 1,00 punts.  Titulació B1: 0,125 punts.  Titulació B2: 0,25 punts.  Titulació C1: 0,375 punts.  Titulació C2: 0,5 punts.  En cas de posseir més d’un certificat de coneixement del valencià, només es valorarà el de nivell superior. |

  

Els mèrits relatius a la formació s’acreditaran documentalment mitjançant fotocòpia acarada amb el títol d’assistència o certificat expedit pel centre o institució que haja organitzat el curs, amb indicació de la duració d’este i de les matèries tractades. Només es valoraran els cursos que estiguen relacionats directament amb la plaça objecte de la convocatòria.

|  |  |
| --- | --- |
| b) Experiència. Màxim 35 punts. Es valoraran els servicis prestats en l’Administració pública, en la mateixa plaça o categoria a la qual es desitja accedir i amb funcions corresponents a les del mateix cos, escala o agrupació professional convocat, amb la valoració següent: | |
|  | - 0,40 punts per cada mes complet (sense valorar-se la fracció) de servicis prestats com a professor de clarinet en qualsevol escola municipal o entitat pública. |
|  | - 0,04 punts per cada mes complet (sense valorar-se la fracció) de servicis com a professor de clarinet en escoles privades. |

  

La forma d’acreditació dels servicis prestats en una administració pública serà mitjançant certificat expedit per l’administració corresponent.

La forma d’acreditació dels servicis prestats en el sector privat serà mitjançant certificat d’empresa, amb indicació de la data d’alta i baixa, categoria professional, tipus de contracte i funcions exercides, i certificat de vida laboral expedit per l’INSS.

Octava. Qualificació

Als aspirants que hagen superat la fase d’oposició se’ls aplicarà la puntuació obtinguda en la fase de concurs.

La puntuació final serà la que s’obté d’aplicar el percentatge establit per a la fase d’oposició més el percentatge establit per a la fase de concurs.

El resultat de la suma de les dos fases, una vegada realitzades les ponderacions en cada una d’estes, serà la puntuació final, i serà necessari obtindre 50 punts per a aprovar el procés selectiu.

Novena. Relació de persones aprovades, acreditació dels requisits exigits i nomenament

Amb el resultat de les qualificacions obtingudes en els processos selectius, l’òrgan tècnic de selecció exposarà en la Seu electrònica de l’Ajuntament i, si és el cas, en el tauler d’anuncis, la relació definitiva de persones aprovades per orde de puntuació.

Publicada en el *Butlletí Oficial de la Província*  la relació definitiva de persones seleccionades, estes hauran de presentar la documentació que siga procedent a fi d’acreditar que reunixen tots i cada un dels requisits exigits per a l’accés al cos, escala o agrupació professional funcionarial de què es tracte, excepte els que ja estiguen anteriorment inscrits en el registre de personal de l’administració convocant.

No obstant això, l’òrgan convocant podrà sol·licitar que es torne a exigir una nova acreditació dels requisits i les condicions de capacitat quan ho considere convenient, pel temps transcorregut des de la seua obtenció o perquè guarden relació directa amb les funcions o tasques del lloc que s’ha d’exercir.

La resolució de nomenament serà adoptada per l’Alcaldia a favor de l’aspirant proposat pel tribunal, que haurà de prendre possessió o incorporar-se dins del termini en què s’establisca.

El nomenament haurà de publicar-se en el*Butlletí Oficial de la Província*, la Seu electrònica de l’Ajuntament i en el tauler d’anuncis, per a major difusió.

Així mateix, els qui superen les proves selectives aportaran una declaració responsable en la qual manifestaran posseir les capacitats i aptituds físiques i psíquiques necessàries per a l’acompliment de les funcions o tasques que corresponguen al lloc de treball. Esta declaració constituirà presumpció de disposar de tals capacitats i requisits d’aptitud per part de la persona declarant i podrà ser verificada, si és el cas, amb els informes mèdics que emeta el servici de prevenció corresponent.

Dècima. Coneixement del valencià

L’acreditació dels coneixements de valencià de les persones que hagen superat les proves selectives s’ha de fer mitjançant certificat expedit o homologat per la Junta Qualificadora de Coneixements de Valencià.

El nivell exigible es determina en funció del grup o subgrup al qual accedisca la persona que ha superat les proves selectives corresponents.

Grau elemental

Qui no puga acreditar coneixements de valencià, segons el que s’ha indicat, ha de fer l’exercici específic que es convoque i, en cas de no superar-lo, assistir als cursos de perfeccionament que a este efecte s’organitzen.

Onzena. Incompatibilitats

Els aspirants proposats quedaran subjectes, si és el cas, al compliment de les prescripcions contingudes en la Llei 53/1984, de 26 de desembre, sobre incompatibilitats del personal al servici de les administracions públiques, i altra normativa aplicable.

Dotzena. Incidències

Les presents bases i convocatòria podran ser impugnades de conformitat amb el que s’establix en la Llei 39/2015, d’1 d’octubre, del procediment administratiu comú de les administracions públiques.

Contra la convocatòria i les seues bases, que esgoten la via administrativa, es podrà interposar per les persones interessades un recurs de reposició en el termini d’un mes davant de l’Alcaldia, prèviament al contenciós administratiu, en el termini de dos mesos, davant del jutjat contenciós administratiu d’Alacant, a partir de l’endemà de la publicació del seu anunci en el *Diari Oficial de la Generalitat Valenciana*  (article 46 de la Llei 29/1998, de 13 de juliol, reguladora de la jurisdicció contenciosa administrativa).

Quant al que no es preveu en les bases, serà aplicable la Llei 4/2021, de 16 d’abril, de la Generalitat, de la funció pública valenciana, el Reglament de selecció, provisió de llocs de treball i mobilitat del personal de la funció pública valenciana, aprovat pel Decret 3/2017, de 13 de gener, del Consell; el text refós de la Llei de l’Estatut bàsic de l’empleat públic, aprovat pel Reial decret legislatiu 5/2015, de 30 d’octubre; el Reglament general d’ingrés del personal al servici de l’Administració general de l’Estat i de provisió de llocs de treball i promoció professional dels funcionaris civils de l’Administració general de l’Estat, aprovat pel Reial decret 364/1995, de 10 de març; el text refós de les disposicions legals vigents en matèria de règim local, aprovat pel Reial decret legislatiu 781/1986, de 18 d’abril, i la Llei 7/1985, de 2 d’abril, reguladora de les bases del règim local.

ANNEX I

*INSTÀNCIA PER A PARTICIPAR EN EL PROCÉS SELECTIU*

|  |
| --- |
| I. PROCÉS SELECTIU |
| NOM DE LA PLAÇA:                                                                                                ANY  OFERTA D’OCUPACIÓ PÚBLICA:  CONVOCAT EN EL BOP NÚM., DATA DE PUBLICACIÓ: |

  

|  |
| --- |
| II. DADES PERSONALS |
| Cognoms \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Nom\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  DNI \_\_\_\_\_\_\_\_\_\_\_\_\_\_\_\_\_\_\_  Domicili \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Telèfon 1\_\_\_\_\_\_\_\_\_\_\_\_\_\_\_\_\_\_\_\_\_ Telèfon 2\_\_\_\_\_\_\_\_\_\_\_\_\_\_\_\_\_\_\_\_\_\_  Adreça electrònica \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_    MITJÀ PREFERENT DE NOTIFICACIÓ:    Mitjans electrònics: notificació telemàtica    Notificació en el domicili indicat    Si selecciona l’opció de mitjans electrònics, s’utilitzarà este mitjà per a qualsevol comunicació o notificació relacionada amb esta sol·licitud i les notificacions es consideraran realitzades degudament i tindran els efectes que corresponguen, fins que comunique de manera expressa que es practiquen les notificacions a través del domicili postal. |

  

III. FAIG CONSTAR

– Que s’ha efectuat l’abonament de la quantitat de \_\_\_\_\_\_\_ euros corresponents en concepte de «drets d’examen», i s’ha acompanyat a la sol·licitud el resguard acreditatiu de l’abonament mencionat.

– Condicions de discapacitat

![](https://dogv.gva.es/publicaciones/imagesSF/2025/2/13/1226628/66_1739781459691_1948228159012198955_imagen.png)NO reunisc la condició de discapacitat

![](https://dogv.gva.es/publicaciones/imagesSF/2025/2/13/1226628/67_1739781459697_3653926150224703022_imagen.png)SÍ QUE reunisc la condició de discapacitat amb un grau de minusvalidesa de\_\_\_\_\_\_\_%

– S’aporta certificat de discapacitat ![](https://dogv.gva.es/publicaciones/imagesSF/2025/2/13/1226628/68_1739781459703_5504544479010900961_imagen.png)

– Se sol·licita

![](https://dogv.gva.es/publicaciones/imagesSF/2025/2/13/1226628/69_1739781459708_3331930433735838976_imagen.png)adaptació de temps

![](https://dogv.gva.es/publicaciones/imagesSF/2025/2/13/1226628/70_1739781459713_3106372621615492862_imagen.png)adaptació de mitjans

IV. DECLARA

Que són certes totes i cada una de les dades consignades en esta sol·licitud,

Que reunix els requisits exigits en la present convocatòria.

V. SOL·LICITA

Ser admés/admesa en les proves selectives a què es referix la present instància.

ORBA, \_\_\_\_\_\_ / \_\_\_\_\_\_\_\_\_\_\_\_\_\_\_\_\_\_ / \_\_\_\_\_\_\_\_\_.

(Firma)

|  |
| --- |
| Les dades consignades en esta instància es tracten de manera automatitzada i s’arrepleguen confidencialment en els arxius de l’Ajuntament d’Orba, per a ser utilitzades en el procés de selecció al qual es presenta. Els afectats podran dirigir-se a l’Ajuntament d’Orba, per a exercir els drets d’accés, rectificació, cancel·lació i oposició, segons el que es disposa en la Llei orgànica 3/2018, de 5 de desembre, de protecció de dades personals i garantia dels drets digitals, sent el delegat de protecció de dades Unive Servicios Jurídicos, SL |

  

ALCALDE DE L’AJUNTAMENT D’ORBA

ANNEX II

*TEMARI PROFESSOR/A CLARINET*

*Temes generals*

Tema 1. La Constitució Espanyola de 1978 (I): estructura i contingut. Drets i deures fonamentals. La seua garantia i suspensió.

Tema 2. La Constitució Espanyola de 1978 (II): l’organització territorial de l’Estat. Principis generals.

Tema 3. L’Administració local. Les comunitats autònomes: els estatuts d’autonomia.

Tema 4. L’Estatut d’Autonomia de la Comunitat Valenciana.

Tema 5. Fonts del dret públic. La llei: les seues classes. Altres fonts del dret públic.

Tema 6. El procediment administratiu. Principis generals. Llei 39/2015, d’1 d’octubre, del procediment administratiu comú de les administracions públiques.

Tema 7. Règim local espanyol. Principis constitucionals.

Tema 8. El municipi. El terme municipal i la seua població.

*Temes específics*

Tema 9. Tècniques de respiració i control de l’aire: importància en la interpretació.

Tema 10. El clarinet com a instrument. Tipus de clarinet: característiques i la seua funció. Manteniment del clarinet: neteja i cura de l’instrument.

Tema 11. Tècniques de digitació: digitacions estàndard i alternatives.

Tema 12. Improvisació en el clarinet: tècniques bàsiques per a improvisar.

Tema 13. El paper del clarinet en l’orquestra: funcions i repertori. Repertori de clarinet i piano: obres destacades i la seua interpretació.

Tema 14. Sonoritat i timbre: com aconseguir un so òptim.

Tema 15. Història del clarinet: evolució de l’instrument al llarg dels segles. El clarinet en la música de cambra: repertori i la seua interpretació.

Tema 16. Tècniques d’interpretació: ús de la dinàmica i l’articulació.

Tema 17. Articulació en el clarinet: diferents tipus i la seua aplicació.

Tema 18. Anàlisi d’obres del segle XX: compositors i la seua influència en el clarinet.

Tema 19. El clarinet en la música folklòrica: estils i repertori.

Tema 20. Preparació per a audicions: estratègies i consells pràctics.

Els successius anuncis d’esta convocatòria, quan siga procedent de conformitat amb les bases, es publicaran en el *Butlletí Oficial de la Província*. Així mateix, es publicaran en la Seu electrònica de l’Ajuntament [<http://orba.sedelectronica.es>] i en el tauler d’anuncis, per a major difusió.

Contra les presents bases, que posen fi a la via administrativa, es pot interposar alternativament un recurs de reposició potestatiu, en el termini d’un mes a comptar de l’endemà en la publicació del present anunci, davant de l’alcalde president d’este ajuntament, de conformitat amb els articles 123 i 124 de la Llei 39/2015, d’1 d’octubre, del procediment administratiu comú de les administracions públiques, o un recurs contenciós administratiu, davant del jutjat contenciós administratiu d’Alacant, en el termini de dos mesos comptats des de l’endemà en la publicació del present anunci, de conformitat amb l’article 46 de la Llei 29/1998, de 13 de juliol, de la jurisdicció contenciosa administrativa. Si s’opta per interposar el recurs de reposició potestatiu, no es podrà interposar un recurs contenciós administratiu fins que aquell siga resolt expressament o s’haja produït la seua desestimació per silenci. Tot això, sense perjuí que puga interposar qualsevol altre recurs que estime pertinent.

  

Orba, 13 de febrer de 2025

Juan Ignacio Cervera Arbona

Alcalde